Folketing
2013-12-18

Ja, det har kunnet lade sig gøre at gøre begge dele, fordi vi har ført den politik, vi har, og fordi vi ikke har den holdning om nulvækst i den offentlige sektor, som Venstre har. Vi kan stadig væk ikke få svar på, hvad det konkret skal gå ud på. Vi ved bare, at det er 22 mia. kr. mindre, som Venstre vil dele ud i skattelettelser, at det er 33.000 færre offentligt ansatte, uden at kunne få noget svar på, hvordan det ligesom skal hænge sammen. Det er ikke nyt, at vi har foreslået forskellige velfærdsforbedringer. Det er ikke nyt, at vi har villet forhøje f.eks. beskæftigelsesfradraget. Det er det simpelt hen ikke, men jeg tager gerne en tur med gamle oplæg og opfrisker gamle minder med hr. Mads Rørvig bagefter, hvis det kan hjælpe på tingene.